|  |  |
| --- | --- |
| **artisjus**  ***Magyar Szerzői Jogvédő Iroda Egyesület***  *Levélcím: 1539 Bp., Pf. 593.*  *Tel: 488-2661 Fax: 212-1542*  *Web:* [*www.artisjus.hu*](http://www.artisjus.hu) | **I-7. SZERZŐDÉS**  **zenemű, ill. videoklip letöltést nem engedő, ingyenes online felhasználására zenés képeslaphoz**  *(Csak olvashatóan kitöltött és cégszerűen aláírt szerződést fogadunk el !)* |

**FELHASZNÁLÓ ADATAI:**

|  |  |  |  |  |  |  |  |
| --- | --- | --- | --- | --- | --- | --- | --- |
| ***Név/Cégnév:*** | | | | Szerződésszám  (ARTISJUS tölti ki) | | **I -** | |
| ***Cím:*** | | | ***Anyja neve (ha a Felhasználó magánszemély):*** | | | | |
| ***Cégjegyzékszám (egyéni vállalkozói igazolvány száma):***  ***Csatolandó a cégkivonat hiteles másolata és aláírási címpéldány !*** | | | ***Adószám/adóazonosító:***  ***Szül. idő, hely:*** | | | | |
| ***Számlavezető bank:*** | | | ***Bankszámlaszám:*** | | | | |
| ***Képviselő neve:*** | | | ***Adatszolgáltatásért felelős munkatárs:*** | | | | |
| ***Tel.:*** | ***Fax:*** | ***E-mail:*** | ***Tel.:*** | | ***Fax:*** | | ***E-mail:*** |

**SZOLGÁLTATÁS ADATAI:**

|  |  |  |
| --- | --- | --- |
| ***Szolgáltatás kezdete:*** | ***Szolgáltatás vége:*** | ***Címzettek száma:*** |
| ***év      hónap       nap*** | ***év      hónap       nap*** |
| ***A hozzáférhetővé tett művek típusa (megfelelő aláhúzandó):***  **Zenemű**  **Videoklip** | | ***Felhasznált műrészletek és teljes művek száma:*** |

A szerződés létrejött a szerződésben megnevezett Felhasználó és az **ARTISJUS Magyar Szerzői Jogvédő Iroda Egyesület** (székhelye: 1016 Budapest, Mészáros u. 15-17., a továbbiakban **ARTISJUS**) között a 1999. évi LXXVI. tv. (a továbbiakban: Szjt.) 18. §.,26. §. (8), 27.§ (3) bekezdés, illetve a 2016. évi XCIII. tv. (a továbbiakban: Kjkt.) 17.§ (1) bekezdés, és a Kjkt. 59. § (1) bekezdése és Kjkt. 10. § (1) bekezdése, valamint az ARTISJUS adott időszakra vonatkozó, a Kjkt. 57-58. § és XVII. fejezete alapján jóváhagyott és a Hivatalos Értesítőben nyilvánosságra hozott „I” jelű Jogdíjközleménye alapján, a mai napon az alábbi tartalommal:

**1.** **A Felhasználás**: Felhasználó kijelenti, hogy szolgáltatásai körében a jelen szerződésben, ill. attól elválaszthatatlan 1. számú mellékletében felsorolt Zeneműveket, Zeneművek részleteit az ellenőrzése alatt álló szerveren rögzíti, azokat digitális képeslaphoz kapcsolja és a képeslapot a Felhasználó, mint cég saját munkavállalói, partnerei (továbbiakban: Címzettek) részére online megküldi úgy, hogy a Zeneművekről, azok részleteiről tartós másolat készítését nem engedi, illetve azokat a digitális képeslap-küldéstől elválasztva lehívásra hozzáférhetővé nem teszi.

**2.** **A szerzői művek**: A jelen felhasználási engedély kizárólag a felsorolt, olyan szerzői jogi védelem alá eső, már nyilvánosságra hozott nem színpadi zeneművekre, illetve ezek részleteire, valamint ilyen színpadi zeneművekből vett részletekre terjed ki (Zeneművek vagy Zenemű-részletek). A jelen felhasználási engedély nem terjed ki a színpadra szánt zenedrámai művek vagy jeleneteik, ill. keresztmetszeteik felhasználására.

**3.** **Átdolgozás kizárása, egyéb engedélyek**: A jelen felhasználási engedély alapján a Zeneművek vagy Zenemű-részletek csak változatlan formában használhatók fel. A jelen felhasználási engedély az átdolgozás jogára nem terjed ki. A jelen szerződés szerinti felhasználási engedély nem helyettesíti a felhasználás során felhasznált egyéb szerzői művek, illetve a Szjt. által védett szomszédos jogi teljesítmények (így különösen hangfelvétel-előállítói jogok) felhasználásához megszerzendő engedélyeket.

**4.** **Felhasználási engedély**: Az ARTISJUS a jelen szerződésben meghatározott szerzői jogdíj megfizetése ellenében a szerződés időbeli hatálya alatt és területi hatályára (9. pont) kiterjedően az 6.2. pontban meghatározott kivétellel a Kjkt. 17.§ (1) bekezdése alapján valamennyi érintett bel- és külföldi szerzői jogosult javára a jelen szerződés szerinti felhasználásra irányadó, törvényben előírt közös jogkezelés (Szjt. 27.§ (3) bekezdés) keretében a Felhasználó számára engedélyezi a jelen szerződésben felsorolt– Zeneművek, illetve Zenemű-részletek szintén jelen szerződés fejlécében megjelölt számú Címzett felé az 1. pontban körülírt célra történő alábbi felhasználását

**4.1**. lehívásra hozzáférhetővé tétel céljára történő elektronikus többszörözését, valamint

**4.2**. csak meghallgatható formában a Címzettek általi lehívásra hozzáférhetővé tételét.

A jelen felhasználási engedély tartós másolatkészítésre (letöltésre) lehetőséget adó lehívásra hozzáférhetővé tételre, illetve a Címzetteken kívüli személyeknek, a digitális képeslap-küldéstől elválasztva történő lehívásra hozzáférhetővé tételre nem jogosítja fel a Felhasználót.

**5. A felhasználási engedély terjedelme**: az Artisjus a felhasználási engedély megadását a jogdíj megfizetésétől teszi függővé. A Felhasználó az engedélyt a jogdíj megfizetésével egy időben, utólagos jogdíjfizetés esetén visszamenőleges hatállyal szerzi meg. A Felhasználó részére a jelen szerződés szerint biztosított felhasználási engedély nem kizárólagos. A Felhasználó a jelen szerződés szerinti felhasználási engedélyt harmadik személy részére nem engedheti át.

**6.** **Jogszavatosság**:

**6.1**. Az Artisjus helytáll azért, hogy a 4. pontban foglalt felhasználás tekintetében Felhasználó részére – a 6.2. pontban írt kivétellel – kizárólagosan jogosult szerzői felhasználási engedélyt adni. Kijelenti, hogy más személy vagy szervezet jogszerűen nem érvényesíthet igényt a Felhasználóval szemben a 4. pontban körülírt felhasználási cselekmények szerzői engedélyezése tárgyában. Tájékoztatja a Felhasználót, hogy a 4. pont szerinti felhasználási cselekmények szerzői közös jogkezelési engedélyezése körében más személlyel vagy szervezettel való megállapodás, más személynek vagy szervezetnek történő díjfizetés az Artisjus irányában nem hatályos, és nem mentesíti a Felhasználót a szerzői jog megsértésének jogkövetkezményei alól (Kjkt. 8. §).

**6.2**. A 6.1. pont szerinti szavatossági nyilatkozat nem terjed ki azokra a művekre, amelyek felhasználásáról a Felhasználó nem teljesítette a 9. pontban és a vonatkozó „I” jelű Jogdíjközleményben meghatározottak szerinti adatszolgáltatási kötelezettségét, és azon szerzők műveinek felhasználására, akik gyakorolták a jelen szerződéssel érintett felhasználás tekintetében a Kjkt. 18.§ (1) bekezdésében említett nyilatkozat-tételi jogukat. Az Artisjus honlapjának érintett részén közzéteszi a Felhasználó számára azon szerzők nevét, akik az előző pontban említett nyilatkozat-tételi jogukat gyakorolták.

**7. Szerzői jogdíj**: a felhasználó a zenés képeslapoknak legfeljebb 500 címzetthez történő megküldése esetén köteles 14.000 Ft (+ÁFA), 500 címzett felett 28.000 Ft (+ÁFA) szerzői jogdíjat a szerződés megkötése után egy összegben megfizetni. A Felhasználó a felhasználni kívánt Zeneművek (Zenemű-részletek) és a címzettek számát a szerződés aláírásakor megadni köteles.

**8. A jogdíj elszámolása és megfizetése:**

**8.1.** A Felhasználó a jogdíjat az ARTISJUS által kibocsátott, számviteli bizonylatnak minősülő jogdíjfizetési értesítőn feltüntetett teljesítési határidőig köteles megfizetni. A jogdíj megfizetéséről az Artisjus számlát bocsát ki, amely a megfizetett összeg tekintetében tartalmazza, hogy az további pénzügyi teljesítést nem igényel.

**8.2**. A Felhasználó a jogdíjat az Artisjus Magyar Szerzői Jogvédő Iroda Egyesület OTP Budapest VII. ker. Király u. 49. sz. alatti fiókjánál vezetett 11707024-20388388 sz. bankszámlájára átutalással köteles teljesíteni.

**9. Adatszolgáltatás, ellenőrzés**

**9.1.** A Felhasználó a jelen szerződés megkötésével egyidejűleg köteles a felhasznált művek adatait tartalmazó adatszolgáltatását elektronikus formában (xls) is teljesíteni a hatályos „I” jelű Jogdíjközlemény 4. pontja szerint azzal, hogy a következő adatok szolgáltatására köteles: Zenemű/Zeneműrészlet címe, szerzője, előadója, hossza, ISRC és ISWC kódja.

**9.2.** Az elektronikus formában történő adatszolgáltatás során a Felhasználó az adatokat elektronikus adatfájlban („xls” formátumban) köteles megadni. Az elszámolást és adatszolgáltatást a Felhasználó az Artisjus Online és Mechanika Osztályához köteles benyújtani.

**9.3.** Az adatközlés késedelméből, elmulasztásából vagy a hibás, illetve hiányos adatközlésből származó következményekért (így különösen az Artisjust az „I” jelű Jogdíjközleményben meghatározott mértékben megillető kötbér megfizetésért) a Felhasználó felel. E felelőssége értelmében Felhasználó helytáll az elmaradt vagy hibás adatközlésből eredő olyan jogdíjak megtérítéséért is, amelyeket az Artisjus felosztási szabályai alapján a szerzői jogosultak felé köteles teljesíteni.

**10. A szerződés hatálya és megszűnése:**

**10.1.** A jelen szerződés a szolgáltatás jelen szerződés fejlécében meghatározott kezdeti napján lép hatályba és hatálya - amennyiben a záró dátum nincs megjelölve - a naptári év végéig tart.

**10.2.** A szerződés hatálya alatt a felhasználási engedély terjedelme, és a felhasználás fejében fizetendő jogdíj összege és a jelen szerződés egyéb feltételei

- az esetleges jogszabály-módosításoktól;

- az on-line jogosítás nemzetközi, a közös jogkezelő társaságok nemzetközi szervezetében meghozandó döntésektől;

- az ezen alapuló kölcsönös képviseletei szerződések esetleg módosuló tartalmától

- valamint az Artisjus adott időszakban hatályos Jogdíjközleményének tartalmától függ.

**10.3.** Az Artisjus vállalja, hogy az előző pontban említett nemzetközi fejleményekről, ha azok a jelen szerződés tartalmát korlátozó jelleggel érintik, a Felhasználót kellő időben tájékoztatja.

**10.4**. A jelen felhasználási szerződés szerinti engedély területi hatálya Magyarország.

**10.5.** Amennyiben a szolgáltatás valamely okból nem valósul meg, Felhasználó írásbeli nyilatkozattal, a jelen szerződés szerinti felhasználás megszüntetése mellett a jövőre nézve felmondhatja a szerződést.

**10.6.** Az Artisjus azonnali hatállyal felmondhatja a szerződést, ha Felhasználó

- a jogdíj megállapításához szükséges adatokat nem közli, vagy az adatközlés hiányos vagy hibás, és mulasztását az Artisjus felszólítását követő 5 munkanapon belül nem pótolja,

- a jogdíjfizetési értesítőben meghatározott jogdíjat egészben, vagy részben határidőre nem fizeti meg, és mulasztását az Artisjus felszólítását követő 5 munkanapon belül nem pótolja, továbbá

- ha a jelen szerződésben meghatározott változás-bejelentési kötelezettségének a szerződésben meghatározott határidőben nem tesz eleget, a felhasználási engedélyt az általa megvalósított felhasználással túllépi, illetve ha az általa szolgáltatott adatok, ideértve a felhasznált művekkel kapcsolatos adatokat, nem felelnek meg a valóságnak.

**10.7**. Az egyoldalú megszüntetés, illetve a szerződés bármely okból történő megszűnése nem érinti a szerződés hatálya alatt megvalósított felhasználás fejében történő jogdíj megfizetésének, és a jogdíjfizetéshez, valamint a jogdíjfelosztáshoz szükséges adatok szolgáltatásának Felhasználó általi kötelezettségét.

**11.** **Személyhez fűződő jogok:** A jelen szerződés szerinti felhasználási engedély nem érinti a szerzők személyhez fűződő jogait. A jelen szerződés alapján felhasznált művek szerzőiként az eredeti szerzőtől eltérő más személy nem tüntethető fel. A jelen szerződés alapján felhasználható művek szerzőinek műveik felhasználásával kapcsolatos személyhez fűződő jogai megsértéséért a Felhasználó felel.

**12. Adatváltozás:** Felhasználó köteles 24 órán belül értesíteni az Artisjust az adataiban, a jelen szerződés tárgyát képező szolgáltatásának adataiban, így különösen a jelen szerződés szerinti felhasználás terjedelmében, jellegében, körülményeiben bekövetkező változásokról.

**13. Tartozásátvállalás:** A jelen szerződésből eredően a Felhasználót terhelő fizetési és egyéb kötelezettségeket harmadik személy csak az Artisjus írásbeli hozzájárulása esetén vállalhatja át.

**14. Üzleti titok**: A felek jelen szerződés keretében a másik féllel kapcsolatosan tudomásukra jutott valamennyi adatot, tényt, információt üzleti titokként kezelik. A Felhasználót azonosító, valamint az engedélyező szerződés fennállását igazoló adatok nem minősülnek üzleti titoknak.

**15. Alkalmazandó jogszabályok és általános szerződési feltételek**: A jelen szerződésre a magyar jog irányadó. A jelen szerződésben nem szabályozott kérdésekre az Szjt. és a Ptk., továbbá az Artisjus adott időszakban hatályos Jogdíjközleményének rendelkezései megfelelően irányadók.

Jelen, két oldalból álló szerződést a felek 2 példányban, mint akaratukkal mindenben megegyezőt aláírták. A szerződésből 2 példány az Artisjust, 1 példány a Felhasználót illeti.

Budapest, 201. hó  nap.

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ARTISJUS  Magyar Szerzői Jogvédő Iroda Egyesület | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Felhasználó  (cégszerű aláírás, teljes cégnév és képviselő neve) |

1. számú melléklet: Szolgáltatás(ok) részletes leírása

(Jelen dokumentumban részletesen írja le, hogy a zeneműveket és / vagy zeneműrészleteket milyen módon kívánja felhasználni, azokat milyen szolgáltatás keretében kívánja szolgáltatni, hány Címzett részére kívánja eljuttatni. A felhasználási mód ismertetésénél mindenképpen térjen ki az Ön/Önök által nyújtott szolgáltatás értékesítési konstrukciójára. Így pl. határozza meg, hogy szolgáltatása térítéses és / vagy ingyenes. Amennyiben meghatározható úgy határozza meg az Ön / Önök által kínált szolgáltatás díját is. Térjen ki a technikai részletekre és az alkalmazott fizetési konstrukcióra is. )

Felhasználás jellege:

Felhasznált zeneművek köre: (Ezen táblázatot elektronikus formában (email-hez csatolt xls) is el kell juttatnia az Artisjus Online és Mechanika Osztályához!)

|  |  |  |  |  |  |
| --- | --- | --- | --- | --- | --- |
| Mű címe | Szerző(k) | Előadó(k) | Mű hossza | ISRC | ISWC |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |